אדית רוג'רס

אדית נורס רוג'רס (באנגלית: Edith Nourse Rogers; 19 במרץ 1881 – 10 בספטמבר 1960) הייתה עובדת סוציאלית ופוליטיקאית אמריקאית. אחת הנשים הראשונות שנבחרו לקונגרס של ארצות הברית.

חייה 
רוג'רס נולדה במיין ולמדה במסצ'וסטס ובפריז, צרפת.

רוג'רס הייתה מראשוני הלוחמים למען זכויותיו הסוציאליות של החייל המשוחרר, זכויות שלא היו מובנות מאליהן קודם.

בהיותה חברת קונגרס פעלה, יזמה והובילה לחקיקת חוקים המחייבים את המדינה לשאת באחריות כלפי החייל המשוחרר. בזכות מאמציה נחקקו חוקים המחייבים את המדינה לשאת באחריות לחיילים ששלחה לחזית, גם לאחר חזרתם הביתה, הן בסיוע כלכלי, והן בהשלמת חינוך ורכישת מקצוע.

בנוסף פעלה רבות לחקיקת חוקים סוציאליים בארצות הברית, ובכך הקדימה את זמנה בחברה הקפיטליסטית התעשייתית של ארצות הברית בתחילת המאה ה-20. בין החוקים שהייתה פעילה בחקיקתם: הגבלת העסקת ילדים, ואיסור על מעסיקים להעביד נשים ליותר מ-48 שעות שבועיות.

בשנת 1939 יזמה, יחד עם הסנאטור רוברט וגנר, את הצעת חוק וגנר-רוג'רס, שהייתה אמור לאפשר ל-20 אלף ילדים יהודים מגרמניה הנאצית מתחת לגיל 14 להיכנס לארצות הברית, אך הצעת החוק נכשלה.

רוג'רס, שהייתה מחלוצי מדיניות העבודה הסוציאלית והרווחה, הותירה אחריה מורשת של לקיחת אחריות מטעם המדינה בעניינים חברתיים, ובהגנה על זכויות החלשים.

קישורים חיצוניים

 
 
 

חברות המפלגה הרפובליקנית (ארצות הברית)
חברי המפלגה הרפובליקנית (ארצות הברית)
חברי בית הנבחרים של ארצות הברית ממסצ'וסטס
אישים הקבורים בבית הקברות של הקונגרס
חברות היכל התהילה הלאומי לנשים
עובדות סוציאליות אמריקאיות
אמריקאיות שנולדו ב-1881
אמריקאים שנולדו ב-1881
אמריקאיות שנפטרו ב-1960
אמריקאים שנפטרו ב-1960